ખંડેલવાલનું કહેવું છે કે, નવી ઓફર બાદ વેચાણમાં વધારો થયો છે. છૂટ મેળવવા માટે ડ્રાઈવરો 100 લીટર પેટ્રોલ ખરીદી રહ્યાં છે. મનોજ અરોરા નામના એક પેટ્રોલ પંપ માલિકનું કહેવું છે કે, શિવપુરી અને અશોકનગર જેવા સરહદી જિલ્લાના 125 પેટ્રોલ પંપ માલિક ડીઝલના ભાવમાં 5 રૂપિયાનો પ્રતિ લીટર ફરક હોવાના કારણે મુશ્કેલીઓમાં છે. પંપના માલિકોનું કહેવું છે કે, મધ્ય પ્રદેશમાં ડીઝલ પર 22 ટકા અને પેટ્રોલ પર 27 ટકા વેટ લાગે છે. તેવામાં રાજ્ય સરકારે ટેક્સ ઘટાડી તેમને રાહત આપવી જોઈએ.